ಟೋಕಿಯೋ :ಜಪಾನಿನ ಟೋಕಿಯೋದಲ್ಲಿ ನಡೆಯುತ್ತಿರುವ ಒಲಿಂಪಿಕ್ಸ್​ ಕ್ರೀಡಾಕೂಟದಲ್ಲಿ ನಿನ್ನೆಯಿಂದ ಅಥ್ಲೆಟಿಕ್​ ಸ್ಪರ್ಧೆಗಳು ಆರಂಭವಾಗಿವೆ. ಅಥ್ಲೆಟಿಕ್​ ಸ್ಪರ್ಧೆಗಳಲ್ಲಿ ಭಾರತದ ಹಲವು ಪ್ರತಿಭಾವಂತ ಆಟಗಾರರು ಪಾಲ್ಗೊಳ್ಳುತ್ತಿದ್ದಾರೆ.
ಇಂದು ನಡೆದ ಮಹಿಳೆಯರ ಡಿಸ್ಕಸ್​ ಥ್ರೋನ ಅರ್ಹತಾ ಸುತ್ತಿನ ಸ್ಪರ್ಧೆಯಲ್ಲಿ ಭಾರತದ ಕಮಲ್​ಪ್ರೀತ್ ಕೌರ್​ ಎರಡನೇ ಸ್ಥಾನ ಗಳಿಸಿದ್ದಾರೆ. ತನ್ಮೂಲಕ ಅವರು ಡಿಸ್ಕಸ್​ ಥ್ರೋ ಈವೆಂಟ್​ನ ಅಂತಿಮ (ಫೈನಲ್ಸ್​) ಸುತ್ತನ್ನು ಪ್ರವೇಶಿಸಿದ್ದಾರೆ. ಅಂತಿಮ ಸ್ಪರ್ಧೆ ಆಗಸ್ಟ್​ 2 ನೇ ತಾರೀಕಿನಂದು ನಡೆಯಲಿದೆ.
ಇದನ್ನೂ ಓದಿ:ಭಾರತಕ್ಕೆ ಮತ್ತೊಂದು ಪದಕ ಗ್ಯಾರಂಟಿ! ಬಾಕ್ಸಿಂಗ್​ನಲ್ಲಿ ಸೆಮಿಫೈನಲ್ಸ್ ತಲುಪಿದ ಲವ್ಲೀನಾ ಬೊರ್ಗೊಹೈನ್
ಟೋಕಿಯೋದ ಮುಖ್ಯ ಕ್ರೀಡಾಂಗಣದಲ್ಲಿ ನಡೆದ ಅರ್ಹತಾ ಸುತ್ತು ಬಿ ಸ್ಪರ್ಧೆಯಲ್ಲಿ ಭಾಗವಹಿಸಿದ 25 ವರ್ಷ ವಯಸ್ಸಿನ ಕೌರ್​, 64 ಮೀಟರ್​ ದೂರಕ್ಕೆ ಡಿಸ್ಕಸ್​ ಎಸೆದು, ಆಟೋಮ್ಯಾಟಿಕ್​ ಆಗಿ ಅಂತಿಮ ಸುತ್ತಿಗೆ ಕ್ವಾಲಿಫೈ ಆದರು. ಇವರಿಗೂ ಸ್ವಲ್ಪ ಹೆಚ್ಚು ದೂರ ಎಸೆದು ಪ್ರಥಮ ಸ್ಥಾನ ಗಳಿಸಿ ಕ್ವಾಲಿಫೈ ಆದ ಆಟಗಾರರೆಂದರೆ ಅಮೆರಿಕದ ವಾಲರೀ ಆಲ್ಮನ್ – ಅವರು ಎಸೆದ ದೂರ 66.42 ಮೀಟರ್.
ಕಳೆದ ಒಲಿಂಪಿಕ್ಸ್​ನಲ್ಲಿ ಚಿನ್ನ ಗೆದ್ದಿದ್ದ ಕ್ರೊಯೇಷಿಯಾದ ಸ್ಯಾಂಡ್ರಾ ಪೆರ್ಕೊವಿಕ್​(63.75ಮೀ.) ಮತ್ತು ಹಾಲಿ ವರ್ಲ್ಡ್​ ಚ್ಯಾಂಪಿಯನ್​ ಆದ ಕ್ಯೂಬಾದ ಯೈಮೆ ಪೆರೆಜ್​(63.18ಮೀ.) ಅವರಿಗಿಂತ ಹೆಚ್ಚು ದೂರವನ್ನು ಕಮಲ್​ಪ್ರೀತ್​ ಕೌರ್ ಅವರು ಸಾಧಿಸಿದ್ದು, ಉತ್ತಮ ಆಟಗಾರಿಕೆ ಪ್ರದರ್ಶಿಸಿದ್ದಾರೆ. ಭಾರತದ ಮತ್ತೊಬ್ಬ ಅಥ್ಲೀಟ್​ ಆದ ಸೀಮಾ ಪೂನಿಯ ಅವರು 60.57 ಮೀ ಎಸೆತ ಸಾಧಿಸಿ, ಹಿಂದುಳಿದಿದ್ದಾರೆ.(ಏಜೆನ್ಸೀಸ್)
ಟೋಕಿಯೋ ಒಲಿಂಪಿಕ್ಸ್​​: ಭಾರತದ ಎರಡೂ ಹಾಕಿ ತಂಡಗಳ ಮುನ್ನಡೆ
ಪದಕದತ್ತ ಮತ್ತೊಂದು ಹೆಜ್ಜೆ ಇಟ್ಟ ಸಿಂಧು; ವರ್ಲ್ಡ್​ ನಂ.5 ವಿರುದ್ಧ ಗೆಲುವು


ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
ಭಾರತದಲ್ಲಿ ಬೇಳೆಕಾಳುಗಳು ಜನರು ಬಹುಮುಖ್ಯ ಭಕ್ಷ್ಯವಾಗಿದೆ. ಬೇಳೆಕಾಳುಗಳನ್ನು ವಾರಕ್ಕೊಮ್ಮೆಯಾದರೂ ತಿನ್ನಲಾಗುತ್ತದೆ. ಈ ಬೇಳೆಕಾಳುಗಳು ಪೋಷಕಾಂಶಗಳ ಆಗರವಾಗಿದ್ದು,…
ಬೆಂಗಳೂರು:  ಪಾಲಕರು ಪ್ರತಿ ಮಗುವಿನ ಮೊದಲ ಶಿಕ್ಷಕರು, ಅವರ ರೋಲ್ ಮಾಡೆಲ್. ಮಕ್ಕಳ ನಡವಳಿಕೆಯ ಮೇಲೆ…
Sign in to your account
Please enter an answer in digits:three + 8 =
Remember me
